Bruken av initialer for å sortere deltakernasjonene og lagene ble første gang benyttet under Vinter-OL 1956 i Cortina d'Ampezzo. Fram til Vinter-OL 1972 i Sapporo var det den enkelte arrangørkomité som bestemte hvilke bokstavkombinasjoner som skulle benyttes. Dette ble etter hvert standardisert av IOK, selv om de senere har endret på flere nasjoner og lags landskoder av ulike årsaker.